Bébélá ya bébélá ma dzó mína ná,
éñí aa bɔ kaa ñíi á mbéñ ábemá mitómá,
ve fáve ná aa ke bét mfá mfé,
mot te a ne ndzídzíp ya nzeé midzɔ́ŋŋ;
ve éñe ñí aa ñíi á mbéñ,
éñe a ne nkálá mitómá.
Mot te éñe nkálá mbéñ ábemá aa kúu mbéñ,
mitómá mí ŋga béá é kíŋŋ deñ,
ñí á ŋga lwée fe mitómá ya eyola,
véa a kéñ fe ya myɔ átán.
Éyɔŋ a mana yaá ákwíñ átán ya mítómá myeñ,
á ŋga ke myɔ ósú,
mitómá myá mí ŋga bee fe ñí,
amú ná myá yem é kíŋŋ deñ.
Ve myăá ye bee eyágán mot,
fáve ná myá ye ñí túp,
akála ná myăá yem é kíŋŋ biyágán bí bot.
Yesus a ngá vé bɔ́ nkaná wí;
ve bá bĕé ndzí yem é mam a ngá kɔ́bɔ bɔ́.
Éde Yesus a ngá bera bɔ́ dzó ná,
Bébélá ya bébélá ma dzó mína ná,
ma me ne mbéñ mitómá.
Ébá bése bé ngá tára ma sɔ́ ósú,
bé ne midzídzíp ya benzeé midzɔ́ŋŋ;
ve mitómá myá mií ndzí bɔ́ béá.
Ma me ne mbéñ;
ngé mot a ñíi eé lot ébe ma,
aa ye tɔbɔ nkoránn;
véa aa ye bɔ eé ñíi,
aa ye fe bɔ eé kwíñ,
eé koan ya mevóm mé ne ya bilwá.
“Ndzídzíp wá sɔ́ fáve ná wá nzu dzíp,
áywíñ,
ya átsam;
ma me sɔ́ yaá á mfá ye ná míní belé eniŋ,
míní belé fe dɔ deé fwíige.
Ma me ne nkálá mitómá.
Mbamba nkálá mitómá aa kee éniŋ dzeñ akála mitómá.
Éñe ñí a ne nsán ngwan,
a sés nkálá mitómá,
a sésés ki myenn mitómá émyen niané aa yén ané ebyó dá nzu,
aa lama mitómá a túp.
Ebyó te dá é ŋga bíra biñ é ŋga bíra fe myɔ mana myean.
Édɔ ná,
éñe ñí aa sán ngwan ăá bís édí mitómá.
Ma me ne mbamba nkálá mitómá,
ma yem áamyam,
áamyam myá myá yem fe ma,
amvála ané Tará aa yem ma,
ma ma yem fe Tará,
éde ma kee éniŋ dzam akála mitómá.
Me belé fe mitómá mifé ná mí sés émí míye ábemá dí;
émí míte myá ma yian fe nzu ya myɔ,
myá mí béá fe é kíŋŋ dam;
véa,
mbamm wá ye bɔ mbɔ́ɔ́,
nkálá mitómá ñí fe mbɔ́ɔ́.
Dzam te édɔ Tará aa dziŋ ma ya dɔ,
amú ná ma kee éniŋ dzam,
ná véa ma bera fe dɔ ñɔŋ.
Mot enziŋ ăá vea ma dɔ,
fáve ná mámyen ma kee dɔ.
Me belé nguu edzwée ye ákee dɔ,
me belé fe nguu edzwée á mfá ábera dɔ ñɔŋ.
Mvéná te maá ñɔŋ dɔ ébe Tará.
Éde nkánán ó ngá bera bɔban énzénzaŋ bejudio ákála bífíá bíte.
Ané abwiññ ye été é ngá dzó ná,
“A belé mbémbéa nsísim,
á ŋga kwan yaá fe á nlém.
Akála dzé mína béá ñí?”
Ébá bevɔ́ɔ́ bá béé dzó ná,
“Bífíá bí,
bí sés ébí é mot a belé mbémbéa nsísim.
Ye ná mbémbéa nsísim a ne kúu midzíndzímm mís?”